
Editoryal 


Hepeng imperyalista at terorista, 
itinakwil ng sambayanang Pilipino 


ng makapal at maitim 
A: ulap na hatid ng 
sandaling pagdapo 


sa Pilipinas ni Pres. George @ 
W. Bush ng US noong Y 
Oktubre 18 ay hinawi ng 
pagwagayway ng libu- 
libong bandilang nagpapa- 
hayag ng nagpupuyos na 
protesta ng sambayanang 
Pilipino laban sa imperyalis- 
mong US at papet na 
rehimeng Arroyo. 


Ang pagsilab sa daan-daang 
bandila ng US—simbolo ng impe- 
ryalistang pang-aapi at pagsasa- 
mantala sa Pilipinas at sa buong 
mundo—ay nagdulot ng liwanag 
habang ang dambuhalang anino ng 
imperyalistang agila ay kumuba- 
baw sa buong bansa. 

Umalingawngaw ang mga sigaw 
ng ilampung libong nagmartsa sa 
lansangan at ng milyun-milyon 
pang tumutututol sa iba't ibang 
paraan at lugar: Wakasan ang im- 
peryalistang paghahari sa Pilipi- 
nas! Wakasan ang papet na rehi- 
meng Arroyo! 

Sa kabila ng mga pagtatangka 
ng rehimeng Arroyo na supilin ang 


Mga tampok Pakil 


sa isyung ito... 


PP SEP 
Neo ma magaan 


tibakang agraryo 
sa Isabela 


NEE LENA BE 


Tagas 


kanilang mga pagkilos, matagum- 
pay nilang ipinamalas sa buong 
mundo na ang sambayanang Pilipi- 
no ay hindi mga maamong tupang 
yuyuko sa harap ng pinakamaka- 
pangyarihang imperyalista at tero- 
rista. Ipinamalas nila ang kanilang 
nagngangalit na protesta sa papa- 
tinding pagsasamantala at pang- 
aaping malakolonyal ng imperyalis- 
mong US sa Pilipinas at sa kasuk- 
lam-suklam na pagpapakapapet ng 
rehimeng Arroyo. Ipinamalas nila 
ang paninindigang patriyotiko at 
hangaring palayain ang Pilipinas 
mula sa pagkakasaklot ng imperya- 
tismong US at mga galamay nito sa 
bansa. 


Paglaban 
ng mamamayan 


sa SOT sa Cordillera 

nila 


Itinakwil ang ibayong 
pandarambong ng imperyalistang 
US na nagdudulot ng pagkaatrasa- 
do at lalong paghihirap sa mama- 
mayang Pilipino at ang pag-iibayo 
pa nito sa pamamagitan ng imper- 
yalistang patakarang "globalisa- 
syon ng malayang pamilihan. 
Sinalamin nila ang pandaigdigang 
pagtutol sa mga hakbangin ng US 
na lalong papagsilbihin sa interes 
nito ang World Trade Organization 
na nagresulta sa pagbagsak sa 
huling pag-uusap nito sa Cancun, 
Mexico. Itinakwil nila ang 
panibagong pagtatangka ng US na 
ipataw ang mga panukala nito sa 
pamamagitan ng mga bilateral at 


Kwento sa likod 
ng reyd sa Oras, 
Eastern Samar 

PAHINA 8 


rehiyunal na kasunduan sa layuning 
makipag-unahan sa iba pang 
imperyalistang bansa at higit pang 
makapagmonopolisa at makapan- 
dambong sa ekonomya ng ibang 
bansa, laluna ng mga atrasadong 
bansa. 

Itinakwil ng sambayanang 
Pilipino ang tumitindi at lumalalim 
na armadong interbensyon ng US sa 
Pilipinas. Nagpahayag sila laban sa 
mga hakbangin para ibalik ang mga 
base militar ng US—masaklaw man 
o maliit, permanente man o hindi. 
Isinigaw nila ang pagbasura sa 
Visiting Forces Agreement, sa Mu- 
tual Logistics Support Agreement, 
sa kasunduang naglilibre sa mga 
sundalong US mula sa pagsaklaw 
ng International Criminal Court at 
iba pang kasunduang nagbibigay- 
daan sa interbensyong militar ng 
US sa Pilipinas. 

Itinakwil nila ang doktrina ng 
"anti-terorismo" ng US na bulag na 
sinusuportahan ng rehimeng 
Arroyo. Binatikos nila si Arroyo sa 
pagkitil at pagsakripisyo sa altar 
ng "anti-terorismo" ng usapang 
pangkapayapaan at pagpunit sa 
sampung kasunduan sa pagitan ng 
gubyerno at ng National Democra- 
tic Front. Binatikos nila ang tero- 


ristang gera ni Arroyo, ang malawa- 
kang militarisasyon, at ang pag- 
aarmas ng US sa kanyang pinagka- 
katiwalaang papet. Binatikos nila 
ang walang kahihiyang paggigiit ni 
Arroyo ng armadong panghihima- 
sok ng US sa gera sibil sa Pilipinas 
at sa digmang anti-Moro sa hibang 
na pag-aakalang matatakot nito 
ang sambayanan at mga rebolusyo- 
naryong pwersa. 

PINATINGKAD NG PAGBISITA NI PRES. 
George Bush ng US ang neokolo- 
nyal na katangian ng sistemang 
pampulitika at pang-ekonomya sa 
Pilipinas. Pinatingkad nito ang 
patindi nang patinding pang-aapi 
at pagsasamantala ng imperyalis- 
mong US sa Pilipinas at sa iba pang 
bansang malakolonyal. 

Tanging ang mga papet, mala- 
laking kumprador, burukratang ka- 
pitalista, pasista, mga nagsasa- 
mantala at nang-aapi sa mamama- 
yan ang nagdiwang sa pagbisita ng 
tinitingala nilang amo at sinasam- 
bang diyos--ang imperyalistang 
hepe at numero unong terorista sa 
mundo. 

"Amen!"at palakpak ang paulit- 
ulit nilang tugon sa pagbigkas sa 
doktrinang "anti-terorismo" ng 
kanilang panginoong Bush. Tingala 


gaynon, Waray at Ingles 
Maaari itong i-download mula sa 
Philippine Revolution Web Central na 
matatagpuan sa: 
www philippinerevolution.org. 
Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Masabot 
kami sa pamamagitan ng email sa: 
angbayan@yahoo.com 

Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


silang nakinig sa baluktot na 
pangangatwiran sa panggegera ng 
US at pagbibigay-puri sa todong 
pagsuporta dito ng papet na 
rehimen ni Arroyo ." Nakiisa sila sa 
punong barumbado sa mapagmala- 
king pagdedeklara mito ng mata- 
gumpay na pagpapataw ng Pax 
Americana sa Iraq at Afghanistan 
at pagyurak nito sa lahat ng 
umiiral na patakaran sa sibilisa- 
dong pakikipag-ugnayang pandaig- 
dig. 

Sama-sama silang nagpakabu- 
sog sa puu-puong milyong pisong 
piging at mga palamuting inialay 
nila kay Bush. Sa pangunguna ng 
punong papet na si Gloria Arroyo, 
ipinagdiwang nila ang isang siglo 
ng kolonyal at malakolonyal na 
paghahari ng makapangyarihang 
Amerika at ang mga pinakahuling 
sabwatan at pakana nila sa mas 
masahol at garapalan pang pagsa- 
samantala at pang-aapi sa mama- 
mayan. Habang nagmamantika ang 
kanilang mga labi, abot-langit ang 
kanilang mga hosana sa imperya- 
listang "globalisasyon" at pagbibi- 
gay-puri sa "gera laban sa teroris- 
mo." 

Sama-sama silang nagpatirapa 
at nagsumamo sa kanilang amo at 
humingi ng limos-.-pampakapal sa 
kanilang mga pitaka, kaunting 
baryang pampuno sa butas na bulsa 
ng gubyerno at ilang pinaglumaang 
kagamitang militar upang ipamuksa 
sa mga nag-aalsang mamamayan. 
Tulad ng dati'y ipinangako nilang 
ialay ang lahat--kahit ang kakaun- 
ting natitira pang kalayaan ng 
Pilipinas. Nakahanda silang bagu- 
hin ang mismong konstitusyon ng 
gubyerno upang pag-ibayuhin pa 
ang nakapangyayaring neokolonyal 
na kontrol ng US sa Pilipinas. 


KASUKLAM-SUKLAM ANG ISKANDALOSONG GI- 
nastos para sa engrandeng pagsa- 
lubong ng rehimeng Arroyo kay 


Sundan sa “Editoryal...”, pahina 3 

Nagliliyab na mga protesta, 
sumalubong kay Bush 


'agliliyab na mga bandila ng US ang sumalubong sa 
Nie oras na pagdalaw sa Pilipinas ni Pres. George W. 

Bush ng US. Sinunog ang mga bandila ng 
imperyalistang US sa siyam na pangunahing lunsod at mga 
sentrong bayan sa buong bansa simula gabi ng Oktubre 17 
hanggang Oktubre 18. 

Ang pagsusunog ng mga bandila ng US at mga effigy o 
imahe nina Bush at Arroyo ay kulminasyon ng halos araw-araw 
na aksyong protesta sa buong bansa nitong Oktubre. Sa 
kabuuan, umabot sa 50,000 ang nagprotesta nang dumating 
ang numero unong terorista. 

Pinamunuan ng Bagong Alyansang Makabayan (BAYAN) 
ang rali sa Commonwealth Avenue sa Quezon City na 
dinaluhan ng umabot sa 10,000 demonstrador mula sa mga 
pambansa-demokratikong organisasyon sa ilalim nito. Kasama 
sina Rep. Satur Ocampo at Crispin Beltan ng Bayan Muna, 
nagmartsa sila papuntang Batasang Pambansa Complex ngunit 
hinarang sila ng 800 pulis na anti-riot dalawang kilometro 
ang layo sa Batasan. Mahigit 11,000 ang pwersang nagbantay 
sa paligid ng Batasan at Malakanyang. 

Habang inaantabayan si Bush, ipinamudmod ng mga 
demonstrador ang pahayag ni Jose Ma. Sison, senior poltical 
consultant ng NDF negotiating panel. Wika niya: "Nakipagtag- 
po ang imperyalistang amo sa kanyang pinakasunud-sunurang 
papet sa Southeast Asia para makipagbolahan at ipagdiwang 
ang nakasusulasok na relasyon.” 

"Para sa mamamayan ng Iraq at iba pang biktima ng im- 
peryalismong US," sigaw ng mga demonstrador habang 
sinusunog nila ang 100 bandila ng US. Pinag-aapakan ng 300 
nagpoprotesta ang isang mas malaking bandila ng US (7 
metro ang lapad at 14 metro ang haba) na may nakasulat na 
US imperialist No. 1 terrorist bago nila ito punitin at sunugin. 

Sa labas ng Metro Manila, sabay-sabay na inilunsad ang 
mga kilos-protesta simula sa bisperas ng dalaw ni Bush. 


INTERN 


yr HE 


Umabot sa 7,000 demonstrador sa pamumuno 
ng BAYAN-Central Luzon ang naglunsad ng 
martsa-rali mula Oktubre 17 hanggang 18 sa 
pasukan ng Clark Zone, dating base militar ng 
US, sa Angeles City. Kasama nila ang mga 
delegasyon mula sa mga rehiyon ng Ilocos, 
Cordillera at Cagayan Valley. Sa kabila naman 
ng tangka ng mga pulis na harangin ang 2,000 
kasapi ng Southern Tagalog Opposed to the 
Presence of Bush (STOP Bush!), nakarating sila 
sa Maynila. Sa gabi ng Oktubre 17, nagkaroon 
ng konsyerto ng protesta sa University of the 
Philippines, Diliman, Quezon City. Noong 
Oktubre 13 pa nila sinimulan ang kanilang 


Sundan sa “Protesta...”, pahina 4 


“Editoryal...”, mula sa pahina 2 


kay Bush matapos nitong baklasin 


lilinlang at pagsisinungaling. 


George W. Bush. Walang karespeto- 
respeto sa pambansang soberanya 
at integridad ang rehimen nang 
hayaan nitong mambastos ang im- 
peryalismong US sa walang- 
modong paghahalughog ng mga 
tauhang panseguridad ng US sa 
mga kasuluk-sulukan ng Malakan- 
yang, Kongreso at iba pang daraa- 
nan at titigilan ni Bush. Lubos na 
nakapagngangalit ang paglalatag 
ni Arroyo ng pulang alpombra para 

ang mga barungbarong ng daan- 
daang maralita ng lunsod at hata- 
win ng batuta ang mga nagpapro- 
testa. 

Katawa-tawa ang rehimeng 
Arroyo sa pagbibigay ng lubos na 
pagpuri kay Bush samantalang ito'y 
binabatikos ng mamamayan sa 
buong mundo at kahit ng mamama- 
yang Amerikano dahil sa kanyang 
pasistang panunulsol ng gera, 
imperyalistang pambabraso at pan- 


Pagbabayaran nang mahal ni 
Arroyo ang ipinakita niyang wa- 
lang-hangganang pangangayupapa 
sa imperyalismong US. Kasabay ng 
pagkasuklam ng mamamayan ng 
mundo at paghusga ng kasaysayan 
sa diyos-diyosang si Bush, gayon 
ding huhusgahan si Arroyo sa 
Pilipinas sa kanyang hangal na 
pagsusunud-sunuran sa imperyalis- 
tang amo at sukdulang pagpapahi- 
rap sa mamamayang Pilipino. m 

Bilateral na kasunduan, niluluto nina Bush at GMA 


ang "globalisasyon ng malayang pamilihan" sa œ 


Ti na itinutulak ng imperyalismong US 


iba't ibang paraan upang maisulong ang pang- 
ekonomyang hegemonya nito sa 
daigdig. Tuluy-tuloy itong 
nambabraso upang itulak ang 
mga pandaigdigang kasunduan 
sa balangkas ng General Agre- 
ement on Tariffs and 
Trade/World Trade Organization 
(GATT/WTO). Kasabay nito, nag- 
mamaniobra ang US upang ila- 
tag at patatagin ang mga bilateral at rehiyunal na mga 
kasunduan sa pagitan nito at ng iba't ibang bansa. Sa 
pamamagitan ng gayong mga kasunduan ilulusot ng US 
at mga papet nitong rehimen ang ibayong 
liberalisasyon sa kalakalan at pamumuhunan. 

Lalong naging makabuluhan para sa imperyalis- 
mong US ang pagpapabilis sa pagbubuo ng mga 
bilateral at rehiyunal na kasunduan at pagpapahigpit 
sa umiiral nang mga kasunduan sa gayong antas sa 
harap ng pagbagsak ng pag-uusap ng WTO sa Cancun, 
Mexico. Sa pakikipagkasundo ng US sa mga rehiyon at 
bansa, layunin nitong palambutin ang pusisyon ng 
mga tumutol at bumigo sa mga panukala ng US sa 
Cancun, at makamit pa rin ang mga adyenda sa likod 
ng mga panukalang ito. Sa gayon, tuluy-tuloy na itong 
makapandadambong sa mundo. 

Kabilang ang mga ito sa adyenda ni Bush sa 
paspasang pag-ikot sa Southeast Asia at pagdalo sa 
Asia-Pacific Economic Cooperation Summit sa Thai- 
land. Mayor na adyenda rin ni Bush ang pangangampa- 
nya ng patuloy at higit na suporta ng mga alyado at 
papet ng US sa "gerang anti-terorista" at pagsusuhay 
ng mga ito sa humihirap na okupasyon ng US sa Iraq. 

Sa Pilipinas, ang bilateral na kasunduang binabalak 
ay hindi nalalayo sa Laurel-Langley Agreement noong 
1954 at Bell Trade Act ng 1946. Bibigyan ng bilateral 
na kasunduang ito ng kapantay na karapatan ang mga 
dayuhan, sa partikular ang mga Amerikanong mono- 


polyong korporasyon, na buung-buong mag- 
may-ari ng mga negosyo at lupain at 
magkaroon ng kontrol sa iba't ibang aspeto ng 
ekonomya. 


a hensibong bilateral na kasunduan 
para sa "malayang kalakalan" sa 
pagitan ng US at Pilipinas. Noong 
Abril 2002, pinirmahan ang 
Business Framework Agreement 
pagitan ng US-Philippines Business 


(BFA) sa 
Committee at US ASEAN Business Council sa isang 
panig at, sa kabilang panig, ng RP-US Business Council 


na aktibong nagtulak para mabuo ang 
komprehensibong kasunduang ito. Habang wala pa ito, 
ang BFA ang tatayong kasunduan para sa “malayang 
kalakalan” na sumasaklaw sa sumusunod: 

1. Liberalisasyon ng kalakalan at pamumuhunan 

2. Liberalisasyon ng airlines industry 

3. Deregulasyon ng sektor ng enerhiya 

4. Deregulasyon ng mga negosyong nakatutok sa 

e-commerce tulad ng call centers 

5. Pagtutulak ng genetically-modified organisms 

(GMO) sa sektor ng agrikultura 

6. Pagpapalakas ng turismo 

Kabilang sa US-Philippines Business Council ang 
ilan sa mga higanteng korporasyong Amerikano tulad 
ng AOL Time Warner, Boeing Company, British 
Petroleum, Chevron Texaco, Federal Express, Kellogg 
Brown 8 Root, Monsanto Company, Motorola, Unisys at 
United Technologies Corporation. 

Ang mga korporasyong katulad nito ang panguna- 
hing makikinabang sa isang kasunduan para sa 
kalakalan at pamumuhunan sa pagitan ng US at Pilipi- 
nas. Itinutulak din ng mga korporasyong ito ang mga 
pagbabago sa konstitusyon upang alisin ang mga pro- 
bisyon na nagdedeklara ng proteksyon sa pambansang 
patrimonya. m 


“Protesta... 


, mula pahina 3 
caravan sa Calamba City, Laguna. 
Mahigit 15,000 ang kumilos sa 
Bicol: 5,000 sa Sorsogon City: 
2,000 sa Naga City: 4,500 sa 
Masbate City: 2,000 sa Legazpi 
City: at 400 sa Daet, Camarines 
Norte. Mahigit 2,000 ang kumilos 
sa Panay: 2,000 sa Iloilo City: 300 

sa Roxas City: at 200 sa Kalibo, 
Aklan. Mahigit 2,000 rin ang 
nagrali sa Eastern Visayas: 1,500 sa 
Catbalogan City: at 550 sa mga 
lunsod ng Tacloban at Ormoc. Sa 
Cebu City, 1,000 ang nagprotesta 
habang mahigit 100 ang nagrali sa 
Bacolod City. 

Sa Mindanao, 


isang raling 


pangkultura ang idinaos sa Davao 
City na dinaluhan ng may 3,000 
katao. Nagtipon naman sa General 
Santos City ang 5,000 demonstra- 
dor. Nagmula sila sa South Cotaba- 
to, Sultan Kudarat at Sarangani. 
May 1,000 ring nagprotesta sa 
Cagayan de Oro at Misamis Orien- 
tal. m 


ANG BAYAN Oktubre 21, 2003 


MGA ULAT KORESPONsAL DPS] 


Mga aral at tagumpay 
sa pakikibakang agraryo 


sa Isabela 


patnapu't limang mga lider 
A: kasapi ng Pambansang 

Katipunan ng mga Magbu- 
bukid (PKM) mula sa limang bayan 
ng timog Isabela at prubinsya ng 
Quirino ang dumalo sa Kumperen- 
syang Magbubukid nitong Setyem- 
bre 22-24. Ang pulong na ito na 
ginanap sa Cagayan Valley ay ini- 
lunsad upang lagumin ang mga 
karanasan at magbuo ng mga reso- 
lusyon para sa pagsusulong ng mga 
pakikibaka ng masang magsasaka 
sa Isabela. 

Kabilang sa mga nilagom ng 
kumperensya ang karanasan sa 
kampanyang magsasaka sa dala- 
wang bayan sa Isabela noong Ma- 
yo, kung saan napababa ang inte- 
res sa pautang nang 40-50% at na- 
pawi ang maraming anyo ng panda- 
rayang komersyante. Mahigit 
101,000 magsasaka mula sa mahi- 
git 100 baryo ang nakinabang sa 
mga tagumpay na ito. 

Malawakang pagpapakilos at 
pag-oorganisa sa masa. Tinukoy 
ang mga salik sa likod ng mga ta- 
gumpay na ito. Pangunahin sa mga 
ito ang pagsusulong ng saklaw- 
bayang pakikibakang masa na 
bumasag sa konserbatismo sa 
paglulunsad ng mga pakikibakang 
agraryo at naging susi sa pagpapa- 
bilis ng pag-oorganisa at pagpapa- 
kilos sa masa. 

Sa loob ng anim na buwang 
pakikibaka, mahigit 1,300 mama- 
mayan ang naipaloob sa mahigit 
100 grupo ng mga magsasaka, ka- 
babaihan, kabataan, pambansang 
minorya, bata at panggitnang 
pwersa. Nasimulan din sa timog 
Isabela ang pagbubuo ng balangay 
ng PKM, at higit pang naparami 

ang mga komiteng pang 
organisa. 

Ilandaang aktibista 
ang napalitaw at napaki- 
los. Ilandaan pang mama- 
mayan ang nabigyan ng re- 
bolusyonaryong edukasyon sa 
panahon at pagkatapos ng kam- 
panya. Mahigit 2,300 magsasaka 
mula sa 45 baryo ang napakilos sa 
mga kumprontasyon. Noon lamang 
muling naganap sa lugar ang 
gayong kalaking mobilisasyon. 

Antipyudal na linya sa uri. 
Pangunahing sumandig ang kampa- 
nya sa lakas ng mga batayang saray 
ng uring magsasaka sa pagbubwe- 
lo, pagtutuluy-tuloy at pagtata- 
gumpay. Muling pinatunayan na 
sila ang pinakamapagkakatiwala- 
ang sandigan ng kilusang masa sa 
kanayunan. Sa batayang ito, pina- 
kilos din ang buu-buong mga 
baryo, kapwa ang mga nasa bata- 
yang saray at panggitnang magsa- 
saka (kabilang ang mga upisyal ng 
mga tradisyunal na organisasyon at 
Barangay Council), laluna sa 
kampanyang anti-usura. Napasup- 
orta o nanyutralisa ang mga 
mayamang magsasaka (kabilang 
ang mga guarantor at iba pang 
ekstensyon ng sistema ng komer- 
syanteng usura). 

Makabuluhang bilang ng mga 
panggitnang pwersa ang naugna- 
yan at tumulong sa kilusang 
magsasaka. Naugnayan at sumu- 
porta ang mga propesyunal sa mga 
baryo at sentrong bayan, mga lokal 
na burukrata, taong simbahan at 
kawani ng gubyerno at nagbigay 
sila ng suportang pampulitika, 
pinansyal at teknikal. Nakatulong 
din sila sa pagsalag sa pananalakay 


ng militar sa kilusang magsasaka, 
pagpapanalo ng mga kahilingan sa 
kumprontasyon at pagtiyak na 
hindi tatalikuran ng mga target ng 
kampanya ang mga naabot na 
kasunduan. 

Kahandaan sa propaganda at 
pagpapakilos. Mahusay na napag- 
handaan ang lahat ng pangangaila- 
ngan sa tuluy-tuloy na paglulunsad 
ng ahitasyon at propaganda at 
pagpapakilos sa masa. Umabot sa 
masaklaw na hanay ng masa ang 
iba't ibang porma ng propagandang 
inilabas, tulad ng mga polyeto, 
istrimer, flyer, pahayag sa midya at 
pagsasalita sa istasyon ng radyo. 
Tiniyak ang pagpapakilos ng libu- 
libo upang maipamalas ang lakas 
ng kilusang magsasaka. Inihanda 
ang mga sasakyan, pagkain, at ang 
plano sakaling pigilin ng AFP at 
PNP ang aksyong protesta. 

Binuo at pinataas ang antas ng 
mga rebolusyonaryong organisa- 
syong masa bilang gulugod at 
motor ng kampanya, habang binuo 

EK] moa urar koresponsat 


rin ang mga ligal na organisasyon 
tagapagkoordina ng masaklaw na kampanya. 

Mapanlikhang naabot at namobilisa ang masa 
kapwa sa paraang hayag at lihim. 

Rekrutment sa Partido at BHB. Higit sa lahat, 
tiniyak na ang pagsulong at pananagumpay ng 
kampanya ay nagsisilbi sa higit pang paglaki at 
paglakas ng Bagong Hukbong Bayan, Partido at 
Pulang kapangyarihan ng mamamayan. 

Katumbas ng regular na platun ang narekluta sa 
BHB sa panahon at pagkatapos ng kampanya. Marami- 
raming kabataan sa baryo ang naengganyong sumanib 


bilang 


sa hukbo batay sa nakita nilang dedikasyon ng BHB sa 
paggabay sa mga pakikibakang magsasaka. Makabulu- 
hang bilang din ng mga nag-integrasyon mula sa 
lunsod ang nakumbinsing magpultaym, pangunahin 
dahil sa namalas nilang mahigpit na relasyon ng BHB 
at masa, laluna sa pagsusulong ng rebolusyong 
agraryo. Signipikante ang paglaki ng kasapian ng 
Partido sa lokalidad, gayundin ang pagdami ng mga 
kasapi ng milisyang bayan. 

Minsan pang napatunayan na ang rebolusyong 
agraryo ang susing kawing at sinulid na tumatahi sa 
mga gawain sa kanayunan. m 


Bigo ang “Orgullo” Brigade sa Bicol 


" la nang itatag ang 9th 
M faulo" Brigade, hi- 
bang ito sa pagrekrut 


ng maraming kabataang Bikolano 
upang magsundalo." Ito ang 
pahayag ni Gregorio Bañares, taga- 
pagsalita ng National Democratic 
Front sa rehiyon ng Bikol. Nang 
buuin ang naturang yunit ng 
Philippine Army noong nakaraang 
taon, ang plano ay bumuo ng isang 
dibisyon ng mga sundalong pawang 
Bikolano. Ginamit ng bagong yunit 
ang bansag na “Orgullo” dahil 


sila raw ang dangal ng Bicol i 
(sa wikang Bikol, ang p eig 
salitang “orgullo” ay 


nangangahulugang “da- 
ngal”). Ang 9th Brigade f 
ang pangunahing yunit militar na 
nakatutok sa buong Bikol. Nakabase 
ito sa Camp Canuto sa Pili, 
Camarines Sur. 

Pinatiit na brigada lamang ang 
inabot ng rekrutment para sa 
binalak na dibisyon. Bilang pampu- 
no, nagrekrut ito ng mga elemento 
ng CAFGU, kabilang ang mga menor- 
de-edad at mga may kasong 
kriminal. Sa ganitong paraan, naka- 
titipid ang brigada habang nalilibre 
sa maraming trabaho ang mga 
regular na tropa. 

Idinadahilan ng mga upisyal 
ang kakapusan sa badyet kaya hindi 
sila makapagrekrut ng sapat na 


bilang ng tauhan para sa “Orgullo” 
Brigade. Ngunit higit pa rito, hindi 
nagtagumpay ang brigada dahil 
kinamumuhian ito ng mamamayan 
bunsod ng mahabang rekord ng mga 
krimen at pang-aabuso sa kanila. 
Simula't sapul, nilabanan na ng 
mamamayan ang ginagawa nitong 

rekrutment para sa CAFGU 


gf, at ang pagtata. 


E se 


yo nito ng mga detatsment sa iba't 
ibang lugar. 

Dagdag dito, hindi lingid sa 
mamamayan at sa mismong mga 
elemento ng CAFGU na madalas 
silang nagiging biktima ng kapal- 
pakan ng AFP at PNP at kanilang 
mga upisyal. Ilang halimbawa: 

Noong Pebrero 20 ngayong 
taon, napatay ng mga pulis sa isang 
misencounter sa Barangay Mapinya, 
Masbate City ang isang myembro ng 
CAFGU at nasugatan ang dalawa pa 
nang magresponde ang naturang 
mga elemento ng CAFGU matapos 
parusahan ng isang yunit ng BHB si 


Barangay Kapitan Laloy Danao na 
myembro ng sindikato. Pinalabas na 
lamang sa midya na nilusob diuma- 
no ng BHB ang Kababayan Center na 
nagresulta sa pagkamatay at pagka- 
sugat ng naturang mga elemento ng 
CAFGU. 

Sa isa pang misencounter, 
napatay ng mga sundalo ng 2nd IB 
ang dalawang elemento ng CAFGU 
sa Barangay Bangao, Baleno, 

Masbate ngunit muling pinalitaw 

sa midya na napatay ang mga ito 
nang makasagupa ng BHB. Sa galit 
ng kasamahan nila sa CAFGU, 
sabay-sabay silang nagsi-AWOL. 

Dahil sa mga ito, dumaraming 
tropa ang tumitiwalag na sa CAFGU 
at AFP. Ang iba sa kanila ay 
sumurender sa BHB at mayroon 
pang tuluyang sumasapi rito. Ayon 
sa NDF-Bicol, noong ikalawang 
linggo ng Setyembre, tumiwalag sa 
31st IB ang 13 kasapi ng CAFGU sa 
Barangay Bagong Silang II sa Labo, 
Camarines Norte. "Tumiwalag sila 
dahil hindi na nila masikmura ang 
pang-aabuso ng mga upisyal ng 
Charlie Company ng 31st IB, at ang 
madalas na pagkaantala ng kanilang 
kakarampot na alawans," ayon kay 
Bañares. 

(Halaw sa Bukas na Liham ng NDF- 
Bikol sa mga CAFGU at karaniwang 
sundalo ng 9th Brigade, Setyembre 25, 
2003) n 

Pagtutol 
ng mamamayan sa 
SOT sa Cordillera 


ng pagsasagawa ng mga 
PANOT "kontra-insurek- 
syon" ng mersenaryong militar 
sa pamamagitan ng mga Special 
Operations Team (SOT) ay pilit na 


paggaya ng AFP sa mga Sandata- 
hang Yunit Pampropaganda (SYP) 


sa paggamit ng mas maraming 
pwersa para dumugin ang mga 
pangunahing  kinokonsentrahang 
baryo, pagdiriin sa mga aspetong militar at pagpapa- 
laki sa papel ng mga ahensyang sibilyan sa pagpapat- 
upad ng ilang sangkap ng saywar, walang ipinagbago 
sa esensya ang SOT kahit may bagong taguri ito 
ngayong Reengineered SOT (RSOT). 

Pumapasok ang SOT sa eksena matapos ang clear- 
ing operations (paghawan), kung saan may pagtayang 
naitaboy na ang BHB mula sa lugar. Sumasabay sila sa 
pagsasagawa ng holding at consolidation operations 
(paghawak at pagkonsolida). Ang mga operasyon ng 
SOT ang bumubuo sa ikatlong bahagi ng mas masaklaw 
na Triad Operations (pagmaniobra o pag-atake, 
paniniktik at SOT). Sa isang takdang lugar, may 
umaalalay sa mga SOT na Maneuver Operations at 
Intelligence Operations. 

Palagiang bahagi ng gawain ng SOT ang paniniktik 
at pagtatanim ng mga asset sa hanay ng masa at pana- 
panahon din itong lumalahok sa mga operasyong 
pang-atake. Pero ang pangunahing tutok nito ay 
Civilian-Military Operations (CMO) na sa katunaya'y 
psychological operations o psy-ops. Nagpapanggap 
itong mabait at gumagawa ng palsipikadong bersyon 
ng gawaing masa ng BHB sa pagsisikap na malinlang 
ang mamamayan, makabig ang kanilang damdamin at 
kaisipan at mailihis sila mula sa landas ng rebolusyon. 

May dalawang paraan ng pagsasagawa ng SOT ng 
psy-ops: sa salita at sa gawa. 

Sa psy-ops sa salita, sinisiraan nila ang rebolusyo- 
naryong kilusan. Sa kanilang mga programa sa radyo, 
pagpapamiting at pamimigay ng polyeto, inilalarawan 
nilang demonyo ang BHB. Ipinagkakalat nilang kaya 
walang nars at doktor na pumupunta sa baryo dahil 
natatakot ang mga ito sa BHB, na ang BHB ay 
nagpapatanim ng marijuana, nangingikil sa masa ng 

Ba 


pd 


“buho mula sa "Dangadang 


panustos, nagsasagawa ng mga kriminal 
na aksyon para magkapera at iba pang 
kasinungalingan. 

Sa psy-ops sa gawa, naglulunsad sila ng 
mga CMO tulad ng mga medical mission, 
palaro, palabas at "pag-aaral." Sa katuna- 
yan, ang tinatawag nilang mga "pag- 
aaral" ay lektura ng mga upisyal 
militar, mga nahimok nila o 
nagpapanggap na rebel returee. 
Sa Cordillera, kabilang sa 
ginagamit nilang tagabigay ng 
` lektura ang mga elemento ng 
CPLA. 

Walang ibang laman ang 
mga ito kundi paninira sa 
komunismo at sa BHB. 
Ginagaya rin nila ang kampanya sa 
literasi ng BHB. Nagpapalabas sila ng mga sineng 
mapanira sa Partido at BHB o kaya'y mga malaswang 
pelikula. Mayroon din silang mga dula kung saan 
pinalilitaw na sukdula ng sama ang BHB. 

Kunwaring nagsasagawa rin sila ng panlipunang 
pagsisiyasat tulad ng BHB, ngunit ito'y para lamang 
tukuyin ang mga sumusuporta sa rebolusyonaryong 
kilusan. Kapag nakabuo na sila ng listahan ng mga ina- 
akala nilang simpatisador, ilalabas nila sa mga 
pamiting sa baryo ang mga pangalan ng "tukoy" nilang 
mga "NPA supporter" at ginigipit ang mga ito, tinata- 
kot at iniintriga. 

Nagbibigay din sila ng kakarampot na pinansya 
para sa mga mapanlinlang na proyektong pangkabu- 
hayan bilang suhol. Kabilang na rito ang mga 
proyektong kooperatiba na kadalasang pinahahawak 
nila sa mga oportunista at karaniwang nagiging sanhi 
lamang ng mga katiwalian at alitan. Partikular sa 
Cordillera, pinapapapel nila rito ang mga kontra- 
rebolusyonaryong organisasyon gaya ng Kalinga 
Bodong Council ng mga burukrata at pulitiko at 
Concerned Citizens of Abra for Good Government ng 
mga repormistang sosyal demokrata. 

Sa mga komunidad na binodngan, nananawagan 
sila ng pagkakaisa at kaayusan ng mga tribo para hindi 
lumaganap ang gera ng mga tribo. Pero ang sinasabi 
nilang kaayusan at pagkakaisa ay pagbubuo ng mga 
barangay intelligence network (BIN) at CAFGU. 

Ngunit sa kalakhan, hirap na hirap pa rin ang mga 
SOT na makarekrut sa mga baryo, laluna sa mga 
organisadong baryo. Mangilan-ngilan lamang ang mga 
baryong may BIN at CAFGU sa Cordillera at ang mga 
myembro nito'y kadalasan pang mga bataan ng mga 
Sundan sa “SOT...”, pahina 8 

EK] moa urar koresponsat 


adilim pa noong madaling 
NEA 
lihim na magmaniobra ang 


mayor na pwersang panalakay ng 


BHB patungo sa target na 
detatsment ng 52nd IB sa 
Barangay Cagpili, Oras, Eastern 


Samar. Laking-platun na mga 


Ang kwento sa likod ng reyd 
sa Oras, Eastern Samar 


regular na sundalo at mga 
elemento ng CAFGU ang nakatala- 
ga sa detatsment. Nakapwesto ito 
sa tuktok ng burol na 50 metro 
ang taas at nakaharap sa ilog. Da- 
hil dito pinakamalakas ang depen- 
sa, hindi inaasahan ng pasistang 
kaaway na magmumula sa direk- 


Noong Hunyo 26, nagulantang ang kaaway nang ilunsad ng mga Pulang mandingma ang 


Samar. Sampung elemento ng CAFGU at limang sundalo ang napatay at dalawa ang 
ig nasugatan. Nakumpiska ang 25 armas: isang M203, pitong M16, limang 
M14, siyam na Garand, dalawang karbin at isang .45 kal. pistola. 
Nakasamsam din ng 2,225 bala, mga gamit pangkomunikasyon, mga 
napsak at uniporme at ibang kagamitang militar at pang-upisina. 

Ibinabahagi ng sumusunod na artikulo ang matitingkad na katotohanan sa likod ng 
matagumpay na reyd sa Oras, laluna hinggil sa lawak at lalim ng suportang masa sa armadong 
pakikibaka. Itinutuwid rin nito ang ipinagkalat ng AFP na mga bulaang kwento. Halaw ito sa mga 
koresponsal mula sa Eastern Visayas: 


syon ng ilog ang anumang atake 
ng BHB. Nakatuon ang pagsubay- 
bay at depensa sa isa pang burol 
sa likod ng kanilang pusisyon. 
Sinamantala ng BHB ang 
ganitong pag-iisip ng kaaway. Sa 
binuong plano sa atake, ipinusi- 
syon ang pangunahing base of fire 


“SOT...”, mula pahina 7 
mayor o kaya'y taga-CPLA. 

Sa mga lugar na inaabot ng pagkilos ng rebolusyo- 
naryong kilusan at pati ng hayag na demokratikong 
kilusang masa, malakas ang pagtutol ng mamamayan 
sa pagsapi sa CAFGU, pakikipagsabwatan sa militar at 
mga nakapipinsalang proyekto ng gubyerno at ng mga 
dayuhan at lokal na naghaharing uri. 

Ang gawaing pampulitika sa hanay mismo ng 
militar ay nagbubunga na rin ng dumaraming 
pagtiwalag sa CAFGU at sikretong pakikipag-ugnayan 
at pagtulong sa BHB ng marami sa nananatili pang 
mga elemento ng CAFGU. 

Di makuha ng mersenaryo, papet at pasistang 
militar ang suporta at pagkalingang inaasam nila mula 
sa masa. Di nila kayang linlangin ang mamamayan sa 
kanilang pakitang-taong pagpapabango. Di rin talaga 
gaanong makatagal ang kanilang pagpapanggap dahil 
sandali lamang ay lumalabas na ang natural na 
kagaspangan, pagkapasista at pagkalumpen ng mga 
pwersa ng AFP. 

Hindi nila magaya ang BHB, laluna sa usapin ng 
mahusay na pakikisalamuha sa masa. Sa gayon, hindi 
nila makamit ang tiwala, pagmamahal at pagkandili na 
ibinibigay ng masa sa BHB. 

Sa isang baryo sa Mt. Province, sa pamiting ay 
harap-harapang pinagalitan ng upisyal ng militar ang 
mga tao dahil ayaw ng taumbaryo na bentahan ng 


manok ang SOT. Bakit wala rin daw gustong maggiya 
sa kanila sa gubat? Ganito rin ang kaso sa marami 
pang baryo sa Mt. Province at Abra. Sa Galimuyod, 
Ilocos Sur naman, ni hindi makapagtayo ng 
detastment ang 50th IB dahil sa mahigpit na pagtutol 
ng masa rito. 

Ang malawak na pagtutol ng mamamayan ay bunga 
pangunahin ng masigasig na gawaing pampulitika ng 
mga rebolusyonaryo at demokratikong pwersa sa hanay 
ng mga magsasaka at mga pambansang minorya at 
dahil na rin sa mahabang karanasan ng mamamayan sa 
pang-aapi at sa paglaban nila rito. 

Sa maraming lugar sa Cordillera, may mahabang 
kasaysayan ng malawakang pakikibaka ng mamamayan 
laban sa reaksyunaryong estado at mga pasista, mga 
mananakop at mga naghaharing uring nais mangamkan 
ng lupang ansestral at likas na yaman at patindihin 
ang pagsasamantala at pambansang pang-aapi sa mga 
minorya. Magigiting na halimbawa nito ang 
matatagumpay na paglaban sa Chico Dam, Cellophil at 
mga dambuhalang dayuhang kumpanya sa pagmimina. 
Bukod rito'y tuluy-tuloy na itinataguyod ng 
rebolusyonaryong kilusan at ng mga hayag na 
demokratikong organisasyon at alyansa ang 
malawakang pagkakaisa at puspusang paglaban ng 
mga tribo at buong mamamayan sa mga saligang 
problema ng bayan at sa partikular na problema ng 
pambansang pang-aapi. n 


ANG BAYAN Oktubre 21, 2003 


MGA ULAT KORESPONsAL [X4] 


Mapa 
ng operasyon 


BASE 
OF FIRE 


han ng putok ang gitnang pusisyon 
ng kaaway na inaatake na ng 
pwersang pang-assault. 

Natuklasan ng mga Pulang 
mandirigma na higit na mas mahusay 
ang depensa ng detatsment kumpara 
sa impormasyong hawak nila. Mas 
marami ang mga bahay--umaabot sa 
19, sa halip na 15--at may sistema 
ng mga running foxhole na nag- 
uugnay sa mga bahay tungo sa 
prinsipal na erya ng depensa ng ka- 
away na nakaharap sa kabilang burol. 
Gayunpaman, isa-isang pinaglabanan 
ang bawat bahay, hanggang naagaw 
pati ang gitnang pusisyon ng kaaway 
at nakubkob ang natitirang mga 


sundalo at elemento ng CAFGU sa 
huling dulo ng pusisyon ng 
detatsment. Sumuko ang natitirang 
mga sundalong sugatan at nakontrol 
ang detatsment pagkatapos ng 
humigit-kumulang isang oras at 45 
minuto. 


CAGPILI 


sa kabilang burol bilang dibersyon at pampayong sa 
mayor na pwersang panalakay at pangalawang base 
of fire. Ayon sa plano, aagawin muna ang mahinang 
bahagi ng detatsment sa isang dulo at gagawing 
ikalawang base of fire, upang hakbang-hakbang na 
makuha ang mga pusisyon ng kaaway sa gitna at sa 
kabilang dulo na may pinakamalakas na depensa. 
Pagsapit ng takdang oras na 4:30 ng umaga, ang 
katahimikan ay biglang binasag ng naglalakasang 
mga putok ng mga masinggan at baril ng base of fire 
#1. Mula pa sa malayo, tumulak ang mga Pulang 
mandirigma sa base of fire #2 at pwersang pang- 
assault tungo sa kanilang takdang pusisyon. 
Mistulang mga bolang apoy ang mga flare na 
pinalipad ng mga pasistang sundalo upang maaninag 
ang naglalapitang mga Pulang mandirigma. Ginapang 
ng mga Pulang mandirigma ang maputik at matarik 
na burol na kinalalagyan ng detatsment. Dagdag na 
pahirap ang balakid ng matibay na dobleng bakod na 
kahoy na nilagyan ng alambre. Kung kaya sa 
kalaunan, inangat na lang ang bakod upang makaga- 
pang ang mga kasama sa ilalim, samantalang dumaan 
ang karamihan sa hagdan at pasukan ng detatsment. 
Pagkatapos ng halos walang puknat na putukan, 
naagaw ng mga Pulang mandirigma ang target na 
isang dulo ng pusisyon ng kaaway. Agarang 
pumusisyon ang base of fire #2 upang makonsentra- 

Ginamot ng BHB ang mga 
nasugatan--sina Mary Jane Canonigo, asawa ng isa 
sa mga namatay na sundalo, at isang Pfc Nadera. 

Nang mabatid ng mga Pulang mandirigma na nasa 
isang foxhole at sugatan si Gng. Canonigo, agad 
siyang kinuha at iniatras sa ligtas na lugar, kung 
saan binigyan ng paunang lunas ang kanyang mga 
sugat. Taliwas ito sa inilabas ng kaaway na si Gng. 
Canonigo ay nakipagbarilan sa mga kasama 
hanggang kamatayan. Inihabilin siya ng mga kasama 
sa masa upang matiyak na maipadadala siya sa 
ospital. Ang sanggol ni Gng. Canonigo na kasama 
niya sa foxhole ay ihinatid sa karatig na baryo upang 
maalagaan at matiyak na maibabalik sa mga kamag- 
anak. Bago siya ientrega sa masa, hiniling ni Gng. 
Canonigo sa mga medik ng BHB na gumamot sa 
kanya na huwag siyang iwan---patunay sa mahusay 
na pagtrato sa kanya ng mga Pulang mandirigma. Sa 
kasawiang palad, namatay sa ospital si Gng. 
Canonigo. 

Nang gamutin naman si Pfc Nadera, taos-puso 
ang pasasalamat niya sa mga kasama. Bago umatras 
ang mga gerilya, tiniyak nilang naisakay ang 
sugatang sundalo sa pumpboat upang agad na 
maihatid sa ospital. 

Sinunog ng mga Pulang mandirigma ang 
sundan sa “Oras”, pahina 10 


Usapang pangkapayapaan 
ng NDF at GRP, 
muling bubuksan 


Masa. ang mahigit dalawang taong sus- 
pensyon ng rehimeng Arroyo, muling 
bubuksan sa susunod na buwan ang pormal na 
usapang pangkapayapaan sa pagitan ng 
National Democratic Front (NDF) at ng 
Government of the Republic of the Philippines 
(GRP). Ito ang napagkasunduan ng 
magkabilang panel ng negosasyon sa impormal 
na pulong na idinaos sa Oslo, Norway noong 
Oktubre 9 at 10, ayon sa NDF negotiating 
panel. 

Ibabatay ang usapang pangkapayapaan sa 
The Hague Joint Declaration at siyam na iba 
pang bilateral na kasunduan, sa Utrecht Joint 
Statement noong Marso 9, 2003 at sa Oslo 
Communique noong Abril 30, 2001. 

Tinuran ng NDF na balakid sa usapang 
pangkapayapaan ang patuloy na pagkakahanay 
ng US at European Union sa PKP, BHB at kay 
Jose Ma. Sison bilang mga terorista. Ayon sa 
NDF, ito ay panghihimasok sa panloob na usa- 
pin ng bansa at dapat kundenahin ng GRP. w 


Dalawang bagong aklat 
ni Ka Joema, inilunsad 


T tst ng palimbagang Aklat 
ng Bayan noong Oktubre 10 ang 
dalawang bagong aklat ng 
nakadistyerong rebolusyonaryong 
lider, Jose Ma. Sison, ang US 
Terrorism in the Philippines at 
Pulitika at Ekonomya ng Pilipinas 
sa Balay Kalinaw sa University of% N 
the Philippines sa Quezon City. 

Ang US Terorism ia the Philippines ay kalipunan ng 
matatalas at malalalim na komentaryo ni Sison hinggil sa 
mapandambong, mapang-api at teroristang operasyon ng 
imperyalismong US sa Pilipinas at sa daigdig at sa paglaban 
dito ng mga rebolusyonaryong pwersa at mamamayan. 
Binatikos din dito ang mga di makatarungan at malisyosong 
paninira ng mga imperyalista, pangunahin na ng US, at ng 
papet na rehimen, at pagbabansag sa kanya at sa PKP at 
BHB bilang “terorista.” 

Salin naman ng bersyong Ingles ang Pulitika at 
Ekonomya sa Pilipinas na unang ipinalabas noong 1998. 
Nilalaman nito ang serye ng mga interbyu sa kanya ng asawa 
niyang si Juliet de Lima-Sison noong nakakulong si Ka 
Joema. m 


“Oras”, mula pahina 9 
detatsment bago sila sumakay sa 
tatlong pumpboat sa pag-atras. 


yunit gerilya na nagtipon para sa 
taktikal na opensiba. 
araw muna sila sa kanilang pwesto 


kanila ang tumulong sa mga 
Pulang mandirigma sa paggamit 
ng masinggan, samantalang 10 


Nakailang 


Hindi na sila nasundan ng kaaway. 


Mapagpasyang papel ng masa. Sa 
kalakhan ng proseso ng pagsasa- 
gawa ng BHB ng taktikal na open- 
siba, mapagpasya ang papel ng 
masang magsasaka at yunit mili- 
sya. Nagmobilisa ang mga kasapi 
ng mga organisasyong masa sa 
Northern at Eastern Samar at 
aabot sa 97 mga kasapi ng yunit 
milisya ang lumahok at sumuporta 
sa taktikal na opensiba sa iba't 
ibang paraan. 

Ang mga myembro ng mga 
organisasyong masa ang nagtiyak 
na maayos ang daloy ng pagkain, 
gamit at iba pang suplay para sa 
malaking bilang ng mga Pulang 
mandirigma mula sa iba't ibang 

habang hinihintay ang takdang 
araw ng reyd, subalit hindi man 
lang sumingaw ang kanilang 
presensya. Ang masang magsasaka 
ang nagsilbing mga mata at tainga 
ng BHB, samantalang nanatiling 
bulag at bingi ang pasistang 
militar sa pagkilos ng mga Pulang 
mandirigma. 

Direkta namang lumahok ang 
mga kasapi ng mga yunit milisya 
sa taktikal na opensiba mula sa 
paghahanda, aktwal na paglulun- 
sad nito at pag-atras. Sila ang 
naghatid ng pagkain sa mga 
kasama hanggang sa atrasan, nag- 
dala ng mga pampasabog at iba 
pang ordnans, at nag-alaga at 
nagdala sa mga sugatang kasama 
pagkatapos ng labanan. Isa sa 


ang sumuporta sa tim ng mga 
medikal. Ang iba naman ay nagbu- 
ra ng mga bakas na iniwan ng mga 
Pulang mandirigma sa daan. 
Habang tinutupok ng apoy ang 
nadurog na kampo ng kaaway, 
ligtas na binaybay ng mga Pulang 
mandirigma ang ilog. Dumaan ang 
mga pumpboat sa ilang baryo, 
kung saan nagtipon sa tabing-ilog 
ang masang magsasaka upang 
batiin ang mga Pulang mandirig- 
ma at ipagbunyi ang matagumpay 
na taktikal na opensiba. Pagkata- 
pos ng alingawngaw ng mga bala, 
umalingawngaw naman sa kahaba- 
an ng ilog ang pagbubunyi ng mga 
magsasaka: "Mabuhay ang BHB! 
Mabuhay ang matagumpay na 
opensibi ” 

Tangkang 
ekstorsyon 


ng Malakanyang, 


ibinunyag 
ng Fraport 


atinding dagok sa rehi- 
meng Arroyo ang pinaka- 
huling pagbubunyag ng 


ekstorsyon ng mga kapanalig ng 
rehimeng Arroyo sa Fraport AG, 
ang kumpanyang German na 
pangunahing kasosyo sa pagtata- 
yo ng Terminal 3 sa Ninoy Aquino 
International Airport (NAIA). 
Pormal na naghapag ang Fraport 


ng reklamo tungkol dito sa 
International Center for the 
Settlement of Investments Dis- 


putes (ICSID), isang ahensya sa 
ilalim ng World Bank. 

Inireklamo ng Fraport na 
humingi ng aabot sa 570 milyon 
ang personal na abugado ni 
Arroyo--si Atty. F. Arthur Villa- 
raza—at si Jose Miquel “Mike” 
Arroyo, asawa ng presidente, 
upang mapatalsik sa proyekto ang 
pamilyang Cheng, ang dummy na 
pinalalabas na may-ari ng mayorya 
ng mga sapi sa PIATCo. Magkaso- 
syo ang Fraport at PIATCo sa 
pagtatayo ng NAIA Terminal 3. 

Dagdag pa, “mariing iminung- 
kahi” ni Gloria Tan-Climaco, noo'y 
presidential adviser for strategic 
projects, na kunin ng Fraport AG 
ang serbisyo ng Villaraza- 
Angangco Law Offices dahil mala- 
kas ang kuneksyon nito sa Malaka- 
nyang. Ang nasabing opisina ay 
nasa LTA Building, na pag-aari ng 
pamilya ni Mike Arroyo. 

Ayon sa Fraport, hinihiling ng 
gubyerno na patalsikin ng Fraport 
ang pamilyang Cheng para 
bigyang-daan ang pagpasok sa 
proyekto ng grupo ni Lucio Tan, 
kroni ng Malakanyang. Kabilang sa 
mga direktang nagpresyur sa 
Fraport si Atty. Avelino Cruz, Chief 
Presidential Legal Counsel. Nang 
hindi pumayag ang Fraport sa 
kagustuhan ng Malakanyang, pi- 
nawalambisa ng Korte Suprema 
noong Mayo ang kontrata ng 
Fraport at PIATCo sa pagtatayo ng 
proyekto. 

Ang pagbubunyag ay nilaman 
ng sulat sa ICSID noong Setyem- 
bre 17 nina Wilhelm Bender at 
Manfred Schulch, chairman at vice 
chairman ng Fraport AG. Hiniling 
ng Fraport sa ICSID na mamagitan 
ito sa pakikipagnegosasyon ng 
kumpanya sa gubyernong Arroyo 
na bayaran ito ng 5425 milyong 
danyos sa arbitraryong pagpapa- 
walambisa sa kontrata at sa mga 
nagastos na ng Fraport sa pagta- 
tayo ng paliparan. 

Noong Enero pa tumampok ang 
mga katiwalian sa NAIA 3 nang 
sampahan ng kaso sa Presidential 
Anti-Graft Commission (PAGC) ang 
pitong malalapit na tauhan ng 
presidente kaugnay ng maanoma- 
lyang pagbibigay sa PIATCo ng 
kontrata para sa NAIA 3. Kabilang 
sa sinampahan ng kasong katiwa- 


lian si Edgardo Manda, general 
manager ng Manila International 
Airport Authority (MIAA) at dating 
deputy chief of staff ni Arroyo 
noong siya'y bise presidente pa. 
Muling tumampok ang kaso nitong 
huli nang nagsampa na ang 
Fraport ng kaso sa ICSID 
Pinakahuli lamang ang kaso ng 
katiwalian kaugnay ng Fraport sa 
tampok na mga iskandalo sa 
korapsyon na kinasasangkutan ng 
mag-asawang Arroyo. Noong Oktu- 
bre 13, ipinrisinta ni Sen. Panfilo 
Lacson ang ikatlong bahagi ng 
kanyang pagbubunyag tungkol sa 
pangungurakot ng mga Arroyo. 
Kabilang sa 23 ebidensya ng 
korapsyon laban sa mga Arroyo ang 
paggamit sa pondo ng Philippine 


Charity Sweepstakes Office at 
Government Service Insurance 
System para sa kampanyang 


pampulitika ng presidente 

Sa panahon ding ito, ika-11 
ang Pilipinas sa mga bansang pina- 
kakorap sa talaan ng Transparency 
International, isang organisasyong 
naghahanay taun-taon ng mga 
bansa sa buong daigdig ayon sa 
lala ng korapsyon. Mula ito sa 
katayuang pang-12 noong nakara- 
ang taon. Sa Southeast Asia, pang- 
apat ang Pilipinas sa pinakakorap 
na bansa--pagtakapos ng Bangla- 
desh na numero una sa buong 
mundo, Indonesia at Vietnam. Œ 


nu 


Je MATATAGUMPAY NA OPENSIBA NG BHB 


N BALITA] 


Oktubre 18, Agusan del Sur: Sinalakay ng 
Bagong Hukbong Bayan (BHB) ang isang 
detatsment ng 4th ID sa Barangay Berseba, Ba- 
yugan. Isang sundalo at isang kasapi ng CAFGU 
ang namatay. Sinamsam ng BHB ang kanilang 
mga armas. 


Oktubre 15, Albay: Isang elemento ng 
CAFGU ang napatay at nasugatan ang dalawang 
sarhento at isa pang CAFGU nang magkasagupa 
ang mga nagpapatrulyang tropa ng 201st Bde at 
BHB sa Barangay Danao, Polangui. 


Oktubre 14, Isabela: Isang sarhento ng 21st 
IB ang namatay at isa ang nasugatan nang 
tambangan sila ng BHB sa Barangay Mabayyad sa 
hangganan ng mga bayan ng Jones, San Agustin 
at Echague. 


Oktubre 13, Camarines Norte: Nireyd ng 
Bagong Hukbong Bayan (BHB) ang munisipyo ng 
San Lorenzo Ruiz, Camarines Norte. Bandang alas 
9:45 ng gabi nang sumalakay ang mga Pulang 
mandirigma. Dalawang pulis ang nasugatan sa 
labanan. Nasunog din ang dyip ng PNP nang 
paputukan ito ng grenade launcher. 


Oktubre 10, Occidental Mindoro. Dalawang 
tropa ng 408th PNP Provincial Mobile Group ang 
napatay at dalawa pa ang nasugatan nang 
pasabugan ng bomba ang kanilang sinasakyang 
dyip sa Sityo Kadilawan, Barangay San Vicente, 
Abra de Ilog, Occidental Mindoro. 


Oktubre 4, Laguna. Apat na tropa ng 1st 1B 
ng Philippine Army ang napatay nang makasagu- 
pa ang isang iskwad ng BHB sa Sapang Bomba sa 
hangganan ng Cavinti, Laguna at Mauban, 
Quezon. Ginagalugad ng isang platun ng militar 
ang masukal na bahagi ng hangganan ng Laguna 
at Quezon nang mamataan sila ng mga Pulang 
mandirigma. Kaagad silang pinaputukan ng BHB. 

Apat ang napatay at marami pang sundalo 
ang nasugatan. Itinago ng reaksyunaryong 
militar ang engkwentrong ito, at sa halip, ipi- 
nagyayabang ni Col. Daniel Lucero, tagapagsali- 
ta ng AFP, na nakaagaw sila ng isang kampo ng 
BHB sa Barangay Calminaue, Cavinti, Laguna. 
Ngunit nasaksihan mismo ng mga taong nakatira 
sa paligid ng lawa ng Caliraya, na malapit sa 
lugar ng engkwentro, nang dalhin ng isang 
helikopter ang mga patay at sugatang sundalo sa 
hedkwarters ng 1st 1B sa Kanlurang Talaungan, 
Cavinti. 

Mga hukom, naglunsad ng aksyong protesta 

Pansamantalang natigil ang serbisyo ng mga korte sa 
Maynila at sa iba pang lunsod at bayan ng bansa noong 
Oktubre 6 nang maglunsad ng mga aksyong protesta ang 
mga hukom. Iginigiit ng mga mahistrado at empleyado 
ng korte ang pagpapatibay sa nabinbing Senate Bill 2018 
na nagsasaad ng 25% pagtaas sa kanilang sweldo at ala- 
wans. Sa Cebu City, sinuspindi ng mga huwes ang pagdi- 
nig sa mga kaso sa naturang araw. Nagpahayag naman ng 
suporta sa kanila ang Integrated Bar of the Philippines- 
Cebu City at prubinsyal na tsapter nito. Sa Negros 
Occidental, nagsara ang mga korte sa pitong syudad at 
sa sampung iba pang bayan. 


GSIS, niyanig ng mga protesta 

Niyanig ng malawakang protesta noong Oktubre 6 at 
8 ang Government Service Insurance System (GSIS) dahil 
sa malakihang mga kaso ng katiwalian sa pamunuan nito. 
Sa pamumuno ng Confederation for the Unity, 
Recognition and Advancement of Government Employees 
(COURAGE), naglunsad ng martsa-protesta noong 
Oktubre 8 sa Maynila ang mga kawani. Umabot ng 5,000 
ang nagtipon sa harapan ng punong upisina ng GSIS sa 
Pasay City para igiit ang pagpapatalsik kay Winston 
Garcia, presidente at general manager ng GSIS. 

Sa Baguio City at San Fernando City, La Union, 
pinamunuan ng COURAGE ang mga kilos protesta at 
ganundin sa Lucena City. Mga 400 kawani ng 26 na iba't 
ibang ahensya ng gubyerno sa Tacloban City ang 
naglunsad ng protestang pinamunuan ng COURAGE- 
Eastern Visayas. Nagsagawa ng caravan sa Bacolod City 
ang 500 kasapi ng COURAGE. Nagmartsa ang lokal na 
alyansa ng mga empleyado ng gubyerno na Protect Our 
Funds at COURAGE sa rehiyunal na tanggapan ng GSIS sa 
Iloilo City bago magsagawa ng noise barrage. 


Rehimeng Sanchez-Lozada ng Bolivia, 
ibinagsak ng mamamayan 

Sa kabila ng pagsuporta ng gubyernong US, tuluyang 
bumagsak ang rehimen ni Pres. Gonzalo Sanchez de 
Lozada ng Bolivia noong Oktubre 17 pagkatapos ng isang 
buwang madugong pag-aalsa ng mamamayan sa 
pamumuno ng Bolivian Workers Central. Pumalit sa kanya 
si Bise Pres. Carlos Mesa. Nag-iwan ang rehimen ng 86 na 
patay at mahigit isandaang sugatang mamamayan. 
Nagbunyi sa mga lansangan ang mga minero, estudyante, 
titser, magsasaka, katutubong Indian at relihiyosong 
Katoliko nang mabalitaan ang pagbibitiw ng kinamumu- 
hiang pangulo. Ang isang buwang pag-aalsa ay bunsod 
ng tumitinding pabigat sa mamamayan ng imperyalis- 
tang "globalisasyon ng malayang pamilihan" at 
lumalalang karalitaan. 

Editoryal 


Hepeng imperyalista at terorista, 
itinakwil ng sambayanang Pilipino 


ng makapal at maitim 
na ulap na hatid ng 
sandaling pagdapo 


sa Pilipinas ni Pres. George 
W. Bush ng US noong 
Oktubre 18 ay hinawi ng 
pagwagayway ng libu- 
libong bandilang nagpapa- 
hayag ng nagpupuyos na 
protesta ng sambayanang 
Pilipino laban sa imperyalis- 
mong US at papet na 
rehimeng Arroyo. 


Ang pagsilab sa daan-daang 
bandila ng US--simbolo ng impe- 
ryalistang pang-aapi at pagsasa- 
mantala sa Pilipinas at sa buong 
mundo--ay nagdulot ng liwanag 
habang ang dambuhalang anino ng 
imperyalistang agila ay kumuba- 
baw sa buong bansa. 
Umalingawngaw ang mga sigaw 
ng ilampung libong nagmartsa sa 
lansangan at ng milyun-milyon 
pang tumutututol sa iba't ibang 
paraan at lugar: Wakasan ang im- 
peryalistang paghahari sa Pilipi- 
nas! Wakasan ang papet na rehi- 
meng Arroy 


Sa kabila ng mga pagtatangka 
ng rehimeng Arroyo na supilin ang 


Mga tampok sa 
isyung ito... 


Pakikibakang agraryo 
sa Isabela 


rama maat 
PEPE PPYE LE 


SIPAG 


kanilang mga pagkilos, matagum- 
pay nilang ipinamalas sa buong 
mundo na ang sambayanang Pilipi- 
no ay hindi mga maamong tupang 
yuyuko sa harap ng pinakamaka- 
pangyarihang imperyalista at tero- 
rista. Ipinamalas nila ang kanilang 
nagngangalit na protesta sa papa- 
tinding pagsasamantala at pang- 
aaping malakolonyal ng imperyalis- 
mong US sa Pilipinas at sa kasuk- 
lam-suklam na pagpapakapapet ng 
rehimeng Arroyo. Ipinamalas nila 
ang paninindigang patriyotiko at 
hangaring palayain ang Pilipinas 
mula sa pagkakasaklot ng imperya- 
tismong US at mga galamay nito sa 
bansa. 


Paglaban ng 


Cordillera 
PAHINA 3 


PAHINA 7 


mamamayan sa SOT sa 


Itinakwil nila ang ibayong 
pandarambong ng imperyalistang 
US na nagdudulot ng pagkaatrasa- 
do at lalong paghihirap sa mama- 
mayang Pilipino at ang pag-iibayo 
pa nito sa pamamagitan ng imper- 
yalistang patakarang "globalisa- 
syon ng malayang pamilihan." 
Sinalamin nila ang pandaigdigang 
pagtutol sa mga hakbangin ng US 
na lalong papagsilbihin sa interes 
nito ang World Trade Organization 
na nagresulta sa pagbagsak sa 
huling pag-uusap nito sa Cancun, 
Mexico. Itinakwil nila ang 
panibagong pagtatangka ng US na 
ipataw ang mga panukala nito sa 
pamamagitan ng mga bilateral at 


Kwento sa likod 
ng reyd sa Oras, 
Eastern Samar 

PAHINA 8 


